# Теологийн үндсэн ойлголтууд – Модуль тав – Чуулган

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Есүс Өөрийн чуулганаа Хуучин Гэрээний чуулган дээр суурилсан байдлаар хэрхэн сайжруулан байгуулсан бэ?
3. Библи дэх “Ариун” гэдэг үгийн утгыг тодорхойлон ярилцана уу?
4. Үл үзэгдэх даяар чуулганы тухай болон энэ нь үзэгдэх даяар чуулганаас ямар ялгаатайг ярилцана уу?
5. Үзэгдэх чуулган нь ямар утгаараа ариун хүмүүсийн нэгдэл байдаг вэ?
6. Үл үзэгдэх чуулганы бүх итгэгч Христтэй болон бусад итгэгчидтэй хэрхэн нэгдсэн байдаг вэ?
7. Та чуулганы хүмүүсийн нэгдэл дотор Бурханы нигүүлслийг хэрхэн мэдэрдэг вэ?
8. Чуулган нь ямар арга замаар энэ дэлхийгээс ангид тусгаар байх (ариун байх) ёстой вэ?
9. Үл үзэгдэх чуулганд хэн хэн байдгийг зөвхөн Бурхан мэддэг юм бол хараахан итгэгч болоогүй байгаа хүмүүстэй бид хэрхэн харьцах ёстой вэ?
10. Чуулганы сахилгажуулалт нь чуулганд ямар ашиг тустай байдаг вэ?
11. Библид чуулганыг болон чуулганы хүмүүсийг “ариун” гэж үздэг нь чуулганд (чуулганы хүмүүст) хандах хандлагад тань хэрхэн нөлөөлдөг вэ?
12. Юу таныг илүү ариун байх хүсэл тэмүүлэлтэй болгодог вэ?
13. Еврей 10:29-р эшлэлийг та юу гэж ойлгодог вэ? Энэ нь таны хувьд ямар утгатай вэ?

**ДҮГНЭЛТ**: **ЧУУЛГАН- ХҮЛЭЭН ЗӨВШӨӨРӨЛ:** Чуулганыг Бурхан хүлээн зөвшөөрч, баталсан гэдэг нь чуулганыг Бурхан санаачлан, зорилготойгоор бүтээж, эрх мэдлийг өгсөн гэсэн үг юм. Чуулган бол Түүний энэ дэлхийд зорилгоо биелүүлэхийн тулд байгуулсан нэгдэл бүхий тогтолцоо юм. Тиймээс Хуучин Гэрээ болон Шинэ Гэрээний чуулган хоёулаа Бурханы өмнө адил үүрэгтэй.

**КЭЙС СУДЛАЛ:** Пастор Боб бол чуулганыхаа хүмүүсийг урамшуулж, зөвлөгөө өгөхөд бүхий л цагаа зориулдаг нэгэн. Сургаал номлож, хичээл заахдаа, мөн хувийн уулзалтуудаараа ч чуулганд нь хамрагддаг итгэгчдэд анхаарал халамж тавих нь Бобын зорилго юм. Харин тэрээр итгэдэггүй хүмүүст итгэлийнхээ талаар хэзээ ч ярьж байгаагүй бөгөөд чуулганыхаа хүмүүст ч итгэлээ хуваалцахыг зааж өгч байгаагүй аж. Түүний чуулганд эргэн тойрныхоо хүмүүст хүрэх аливаа энэрлийн үйлчлэл огт байдаггүй. Тэд илгээлтийн талбарт хэнийг ч илгээж байгаагүй.

**Тунгаан бодох асуултууд**

1. Пастор Бобын үйлчлэлээс та юуг үнэ цэнтэй гэж харж байна вэ?
2. Боб пасторын үйлчлэлдээ юуг олж харахгүй байна вэ?
3. Бобд чуулгандаа илүү үр дүнтэй үйлчлэхэд нь Ефес 4:11-13-р эшлэл хэрхэн туслах вэ?

**Хэрэгжүүлэх даалгавар**

* Еврей номын зохиогчийн хэлснээр Христитгэгчид хамтдаа цуглахыг умартаж болохгүй (Еврей10:25-ыг хар). Та чуулгандаа тогтмол явдаг эсэхээ шалгаарай.
* Чуулганыхаа сүүлийн нэг сарын магтаал хүндлэлийн үйлчлэлийг тунгаан бодно уу. Танай чуулганы үйлчлэл Бурханыг илүү ихээр алдаршуулахын тулд юу хийх хэрэгтэйг эрж хайгтун. Магтаал хүндлэлийн үйлчлэлээ сайжруулах хамгийн чухал 3 зүйлийг бичээрэй.
* Дараа долоо хоногийн турш Бурханы хаанчлалыг тэлэх зорилготой ямар нэг үйл ажиллагаанд заавал оролцоорой. Итгэдэггүй хэн нэгэнд итгэлээ хуваалцахад, Сайнмэдээ тараах үйл ажиллагаанд оролцох, үйлчлэлийн төсөл удирдах гэх мэт өөр олон янзын арга хэмжээнд оролцож болно.
* Иохан 15:1-17-г уншаад, тунгаан бодож залбираарай. Бурханыг дуулгавартай дагаж, бие биеэ хайрласнаар Бурханыг бүрэн дүүрнээр хайрлаж болох арга замуудыг тунгаан бодоорой.